NORAKSTS

|  |  |
| --- | --- |
| 23.05.2024. | Nr.6/18 |

###### DOMĀJAMO DAĻU NO ZEMES VIENĪBAS SUDRABU EDŽUS IELĀ 13A, JELGAVĀ, DAĻAS PIRKŠANA

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā 2024. gada 19. aprīlī saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes Paziņojums Nr.05893/108/2024-NOS par atsavināšanas tiesības izmantošanu un atsavināšanas cenas samaksu Sudrabu Edžus ielā 13A, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Sudrabu Edžus ielā 13A, Jelgavā, pieder dzīvokļa īpašums Nr.33, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr.3814-33. Dzīvojamā māja izvietojas uz fiziskām personām piederošas zemes.

Pamatojoties uz Jelgavas valstspilsētas pašvaldības Zemes lietu komisijas 2023. gada 5. septembra lēmumu Nr.9/40 “Par dzīvojamai mājai Sudrabu Edžus ielā 13A, Jelgavā, funkcionāli nepieciešamā zemes gabala noteikšanu” daudzdzīvokļu dzīvojamai mājai Sudrabu Edžus ielā 13A, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Zemgales reģionālās pārvaldes 2023. gada 20. decembra Paziņojumā Nr.2-16-V/34 par atsavināmo zemi un atsavināšanu cenu noteikta atsavināmās zemes Sudrabu Edžus ielā 13A, Jelgavā, daļas 2625 m2 platībā cena.

Jelgavas valstspilsētas pašvaldībai piederošajam dzīvokļa īpašumam Sudrabu Edžus ielā 13A-33, Jelgavā, proporcionāli piekrītošajām zemes vienības ar kadastra apzīmējumu 0900 001 0397 daļas 491/29347 domājamām daļām atsavināšanas cena noteikta 599,48 *euro* (pieci simti deviņdesmit deviņi *euro* un48 centi) apmērā.

Daudzdzīvokļu dzīvojamās mājas Sudrabu Edžus ielā 13A, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Sniedzes Upītes depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 491/29347 domājamās daļas no zemes vienības Sudrabu Edžus ielā 13A, Jelgavā, daļas (kadastra apzīmējums 0900 001 0397 8001) par noteikto atsavināšanas cenu 599,48 *euro* (pieci simti deviņdesmit deviņi *euro* un48 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar 2023. gada 20. decembra Paziņojumu Nr.2-16-V/34 par atsavināmo zemi un atsavināšanas cenu, pārskaitīt 599,48 *euro* (pieci simti deviņdesmit deviņi *euro* un48 centi) zvērinātas tiesu izpildītājas Sniedzes Upītes depozīta kontā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 23. maijā